Diari Oficial de la Generalitat Valenciana


Sumari del DOGV 4086, del 14-09-2001 (2001/8805)

Notificació a Juan Antonio Gutiérrez Pérez de l'Acord d'Iniciació, de data 28 de juny de 2001, dictat en l'expedient sancionador ESSANc/46/2001/0209.
-----------------------------------------------------------------------------------------------------------------------------------------------------

### Dades del document

Número de DOGV
:   4086

Data del DOGV
:   14-09-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/8805


Organisme emissor
:   Conselleria de Justícia i Administracions Públiques

Tipus de document
:   Anunci

Notificació a Juan Antonio Gutiérrez Pérez de l'Acord d'Iniciació, de data 28 de juny de 2001, dictat en l'expedient sancionador ESSANc/46/2001/0209. [2001/M8805]
  
De conformitat amb allò que ha acordat aquesta secretaria general, i a l'empara del que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú; per mitjà del present edicte es notifica al senyor Juan Antonio Gutiérrez Pérez, amb últim domicili conegut al carrer de Vicente Zaragoza 10-1r-3a de la localitat de Silla, Acord d'Iniciació de data 28 de juny de 2001, dictat en l'expedient sancionador ESSANc/46/2001/0209, que s'està tramitant al Servei d'Espectacles i Establiments Públics:
  
«Vista la denúncia formulada per la Comandància de la Guàrdia Civil, lloc principal de Cullera, i realitzades les actuacions prèvies pertinents, de conformitat amb el que disposa l'article 12 del Reial Decret 1.398/1993, de 4 d'agost, pel qual s'aprova el reglament per a l'exercici de la potestat sancionadora, s'ha pogut comprovar la realització dels següents fets:
  
Que el dia 8 d'abril de 2001, a les 13.30 hores, vosté va entrar sense pagar al Camp de Futbol Aeria situat a Cullera, i es va fer passar per jugador de l'equip visitant, una vegada a l'interior se li van apreciar clars símptomes d'embriaguesa, va incitar amb el seu comportament el personal que assistia a l'esdeveniment esportiu i va alterar la seguretat col·lectiva.
  
Els referits fets poden constituir una infracció qualificada de greu, tipificada en l'article 89.e de la Llei 4/1993, de 20 de desembre, de la Generalitat Valenciana, de l'Esport de la Comunitat Valenciana, i la seua sanció està determinada en l'article 91 de la citada llei, el qual establix:
  
Les faltes greus se sancionaran amb multa en quantia de 100.001 a 1.000.000 de pessetes, suspensió d'autorització en matèria de locals o recintes, instal·lacions o serveis per termini no superior a sis mesos, i en el present supòsit la sanció seria de 125.000 pessetes (751.27 euros).
  
Tot això sense perjuí del que resulte de la instrucció; l'òrgan competent per a la resolució del present expedient és el director general d'Interior, en virtut del que disposa l'article 29 de la Llei 2/1991, de la Generalitat Valenciana, d'Espectacles, Establiments Públics i Activitats Recreatives, en relació amb l'article 93 de la Llei 4/1993.
  
A la vista del que disposen els articles 127 a 138 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu, i el que establix el Reial Decret 1.398/1993, de 4 d'agost, s'acorda:
  
La incoació del corresponent expedient sancionador contra el senyor Juan Antonio Gutiérrez Pérez, per presumpta infracció de l'article 89.e de la Llei 4/1993, i se li comunica que d'acord amb el que disposa l'article 8.1 del Reial Decret 1.398/1993, podrà reconéixer voluntàriament la seua responsabilitat, en aquest cas es resoldrà el procediment amb la imposició de la sanció que siga procedent.
  
Així mateix, s'acorda nomenar instructora i secretària de l'expedient sancionador, Amparo Renau Almela i Mª Jesús Baño León respectivament, a les quals es notificarà en forma aquest nomenament, així com als inculpats, de conformitat amb el que establixen l'article 135 de la Llei 30/1992 RJPAC i l'article 13.1 del Reial Decret 1.398/1993, perquè en qualsevol moment del procediment puguen ser objecte de recusació, segons el que disposen els articles 28 i 29 del la citada Llei 30/1992 RJPAC.
  
En virtut del que establix l'article 16.1 del Reial Decret 1398/93, se li concedix un termini de 15 dies, comptats a partir de l'endemà a la notificació del present acord, perquè aporte quantes al·legacions, documents o informacions estime convenients, i se li comunica que si no efectua al·legacions sobre el contingut de la iniciació del procediment en dit termini, el present acord podrà ser considerat proposta de resolució, amb els efectes previstos en els articles 18 i 19 del Reial Decret 1.398/1993.»
  
I perquè servisca de notificació a l'interessat mencionat anteriorment, s'expedix el present edicte.